หุ้นภาคเช้าพุ่ง11.96จุดได้เงินนอกหนุน
ตลาดหุ้นวันที่ 16 มี.ค.ดัชนีปิดภาคเช้าที่ 1,183.30 จุด เพิ่มขึ้น 11.96จุด หรือ 1.02%  มูลค่าการซื้อขาย 17,700.88 ล้านบาท
16 มี.ค. 2555

ตลาดหุ้นวันที่ 16 มี.ค.ดัชนีปิดภาคเช้าที่ 1,183.30 จุด เพิ่มขึ้น 11.96จุด หรือ 1.02%  มูลค่าการซื้อขาย 17,700.88 ล้านบาท
บริษัทหลักทรัพย์ยูโอบี เคย์เฮียน กล่าวว่า หุ้นไทยปรับตัวขึ้นไปในทิศทางเดียวกับตลาดหุ้นภูมิภาคหลังจากกระแสเงินทุนยังไหลเข้ามาอย่างต่อเนื่อง ขณะที่ตัวเลขจำนวนคนว่างงานรายสัปดาห์ที่ลดลงแตะระดับต่ำสุดในรอบ 4 ปีและตัวเลขการผลิตที่แข็งแกร่งของสหรัฐ หนุนให้ดัชนี S&amp;P500 ยืนเหนือ 1400 จุดเป็นครั้งแรกนับตั้งแต่ปี 2551 
อย่างไรก็ตามแม้จะมีแรงขายทำกำไรออกมาบ้าง แต่ไม่น่าจะส่งผลต่อตลาดมากนัก ประกอบกับการประชุมคณะกรรมการนโยบายการเงิน (กนง.) ในวันพุธหน้า ตลาดคาดว่าจะคงอัตราดอกเบี้ยนโยบาย ซึ่งส่งผลให้ยังมีแรงซื้อต่อเนื่องในกลุ่มธนาคารเป็นอีกปัจจัยหนึ่งหนนดัชนีต่อไป
ด้านบล.บัวหลวง กล่าวว่า สิ่งที่ต้องระวังคือกระแสเงินลงทุนและค่าเงินเหรียญสหรัฐซึ่งปัจจุบันแข็งค่าขึ้นมาส่งผลให้ค่าเงินสกุลต่างๆ เมื่อเทียบเหรียญสหรัฐอ่อนค่าลง ขณะที่ตลาดหุ้นส่วนใหญ่ปรับตัวลดลงในช่วงเงินเหรียญสหรัฐแข็งค่าขึ้นเมื่อเดือนมี.ค.ที่ผ่านมา สัญญาณทางเทคนิคชี้ว่าหากเหรียญสหรัฐทะลุแนวต้านสำคัญที่ 80 เหรียญ จะส่งผลบวกต่อทิศทางค่าเงินเหรียญสหรัฐและน่าจะทำให้กระแสเงินลงทุนไหลกลับได้เช่นกัน
นอกจากนี้ต้องระวังสัญญาณ Bearish Divergence กับดัชนีตลาดหุ้นทั่วภูมิภาค แม้ตลาดหุ้นส่วนใหญ่จะปรับตัวขึ้นแต่เครื่องมือทางเทคนิคเริ่มขัดแย้งคืไม่ได้ปรับตัวขึ้นตาม ขณะที่ดัชนีรายกลุ่มที่โดดเด่น เช่นหุ้นกลุ่มธนาคาร แม้จะปรับตัวขึ้นได้ดีกว่าตลาดในช่วงที่ผ่านมา แต่ดัชนีกลุ่มธนาคารกำลังทดสอบแนวต้านสำคัญเช่นเดียวกับกลุ่มพลังงานและปิโตรเคมี ทั้ง 2 กลุ่มยังคงส่งสัญญาณอ่อนกว่าตบาดจึงต้องระวังแรงขายทำกำไรอาจเกิดขึ้นได้เช่นกัน
หลักทรัพย์ 5อันดับแรกที่มีมูลค่าการซื้อขายสูงสุด ได้แก่IVL  มูลค่าการซื้อขาย  1,068.37 ล้านบาท  ปิดที่ 39 บาท  เพิ่มขึ้น 1.25บาท หรือ 2.65%PTTGC  มูลค่าการซื้อขาย 756.10 ล้านบาท  ปิดที่ 69.50 บาท เพิ่มขึ้น 1.25 บาท หรือ 1.83%PTTEP  มูลค่าการซื้อขาย 612.20 ล้านบาท  ปิดที่ 173 บาทไม่เปลี่ยนแปลงPTT  มูลค่าการซื้อขาย  587.23 ล้านบาท  ปิดที่ 349 บาท เพิ่มขึ้น 4 บาท  หรือ 1.16%ITD มูลค่าการซื้อขาย  586.95 ล้านบาท  ปิดที่ 4 บาท เพิ่มขึ้น 0.14 บาท  หรือ 3.63%